Diari Oficial de la Generalitat Valenciana


Sumari del DOGV 6508, del 27-04-2011 (2011/4601)

Notificació de la resolució. Expedient número DIC-25/10 Salinas.
----------------------------------------------------------------

### Dades del document

Número de DOGV
:   6508

Data del DOGV
:   27-04-2011

Secció del DOGV
:   V. ANUNCIS - C) ALTRES ASSUMPTES

Número del document
:   2011/4601


Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Anunci

Notificació de la resolució. Expedient número DIC-25/10 Salinas. [2011/4601]  
Pel fet d'haver resultat infructuoses les gestions realitzades per a efectuar la notificació adreçada a Gerardo Fernández Osa, al domicili que figura en la seua sol·licitud de declaració d'interés comunitari per a la instal·lació d'una residència canina al municipi de Salinas, d'acord amb el que preveu l'article 59 de la Llei de Règim Jurídic de les Administracions Públiques, s'efectua mitjançant aquest edicte.  
Acte que es notifica:  
<"Vist l'expedient promogut per Gerardo Fernández Osa de sol·licitud de declaració d'interés comunitari per a la instal·lació d'una residència canina en sòl no urbanitzable del municipi de Salinas, i de conformitat amb els següents,  
  
Antecedents de fet  
Primer. Amb data 26 de maig de 2005 Gerardo Fernández Osa va presentar en el Registre d'Entrada d'aquesta Conselleria sol·licitud de declaració d'interés comunitari referida a la instal·lació d'una residència canina al polígon 8, parcel·la 17 del municipi de Salinas. Revisada la documentació presentada, es va requerir a l'interessat, en dates 21 de juny de 2005, 1 de febrer de 2006, 24 de febrer de 2009 i 20 de gener de 2010, perquè la completara en els termes de la Llei 10/2004, de 9 de desembre, de la Generalitat, de Sòl No Urbanitzable (LSNU), i va tenir entrada la documentació complementària amb dates 27 de juny de 2005, 14 d'abril de 2009, 11 de juny de 2009, 6 d'octubre de 2009, 27 de novembre de 2009, 25 de febrer de 2010, 11 de març de 2010 i 17 de març de 2010.  
  
Segon. A la vista de la documentació aportada es desprén que l'activitat que s'ha de desenvolupar consistirà en l'estada temporal de gossos en una residència canina.  
La parcel·la sobre la qual es pretén l'activitat disposa d'una superfície de 15.180 m².  
Les característiques de les instal·lacions que es proposen, a la vista de la documentació que aporta el mateix sol·licitant, queden de la manera següent:  
- Superfície de la parcel·la: 15.180 m²  
- Superfície aportada per edificacions: 302,69 m²   
- Percentatge d'ocupació de l'edificació: 1,99%  
- Superfície construïda: 302,69 m²  
- Coeficient d'edificabilitat: 0,0199 m²sostre/ m²sòl  
- Alçària màxima de les edificacions: < 7 m  
- Nombre màxim de plantes: 1  
- Superfície ocupada per l'activitat: 3.128,69 m²  
- Percentatge de parcel·la ocupat per l'activitat: 20,61%   
- Separació mínima de límits: 10 m  
- Separació mínima de vials: > 10 m  
Tercer. Durant la tramitació de l'expedient han sigut emesos els informes següents:  
- Conselleria de Sanitat: se sol·licita informe en data 30 de juny de 2005, sense que en conste l'emissió fins a la data.  
- Secció de Qualitat Ambiental, Direcció Territorial de la llavors Conselleria de Territori i Habitatge: en data 5 de setembre de 2005, amb el tenor literal següent:  
"L'opció que es proposa per a l'abastiment d'aigua de consum humà mitjançant connexió a la xarxa general d'abastiment de la localitat es considera acceptable, sempre que l'aigua distribuïda complisca el que estipula l'article 10.2. del Reial Decret 140/2003.  
Els residus sòlids urbans produïts els retira el servei municipal de recollida de residus, o empresa gestora autoritzada, en les condicions que establisca la normativa municipal.  
Quant a la producció de residus sanitaris procedents del servei veterinari, s'ha de tenir en compte les obligacions establides en el Decret 240/1994, de 22 de novembre, del Govern Valencià, pel qual s'aprova el Reglament Regulador de la Gestió dels Residus Sanitaris. En particular, els residus sanitaris perillosos han de ser entregats a gestor autoritzat, i ha de sol·licitar la inscripció en el Registre d'Establiments, Centres i Serveis Sanitaris i Veterinaris de la Comunitat Valenciana.  
  
L'abocament o reutilització de l'aigua residual tractada, procedent del sistema de tractament proposat, mitjançant una depuradora biològica, ha de disposar de l'autorització de l'organisme de conca."  
- Ajuntament de Salinas: en data 26 de setembre de 2005, amb el tenor literal següent:  
" 5. Proposta motivada del cànon d'aprofitament urbanístic i termini de vigència de la declaració d'interés comunitari sol·licitada.  
D'acord amb l'article 34.2 de la Llei 10/2004, de 9 de desembre, de la Generalitat, del sòl no urbanitzable (LSNU), el cànon d'ús i aprofitament pot estimar-se en cent vuitanta-dos mil cent seixanta euros (182.160 euros), segons es desprén de la valoració següent:  
  
- Valor estimat del sòl amb la qualificació actual (SNU) : 6 euros /m²  
- Valor estimat del sòl urbanitzable (SU): 18 euros /m²  
- Diferència: 12 euros /m²  
- Superfície de la parcel·la: 15.180 m²  
- Cànon d'aprofitament urbanístic:   
15.180 m² x 12 euros /m² 182.160 euros  
  
El termini de vigència de l'ús i aprofitament atribuït per la declaració d'interés comunitari es pot estimar en trenta anys.  
A la vista de l'anteriorment exposat, i atés que el projecte presentat justifica adequadament la finalitat proposada, el tècnic que subscriu emet informe favorable a la petició de declaració interés comunitari."  
  
- Divisió de Carreteres de la Conselleria d'Infraestructures i Transport: en data 2 de març de 2006 emet informe en sentit favorable, en el qual s'indica que el promotor ha de senyalitzar l'accés a la seua activitat segons el plànol de planta aportat, per tant, en el seu moment ha de demanar l'autorització al Servei Territorial de Carreteres d'Alacant.  
- Secció de Millora Rural de la Conselleria d'Agricultura, Pesca i Alimentació: en data 5 de maig de 2006, informa del tenor literal següent:  
"Les edificacions i les instal·lacions projectades per a la residència canina, propietat de Gerardo Fernández Osa, al polígon 8, parcel·la 17, del terme municipal de Salinas, són necessàries i estrictament indispensables per a l'adequada activitat mencionada i el seu ús està vinculat a la indicada activitat, complint tota la normativa sectorial que li és d'aplicació."  
- Direcció Territorial de la Conselleria d'Agricultura, Pesca i Alimentació: en data 10 d'agost de 2009, on s'indica que "la instal·lació no figura registrada en el Registre de Nuclis Zoològics de la Comunitat Valenciana".  
Quart. En data 22 de març de 2010, el Servei Territorial d'Urbanisme d'Alacant emet un informe en relació amb aquesta declaració d'interés comunitari favorable amb les condicions imposades en els distints informes sectorials emesos durant la tramitació de l'expedient, que han de ser assumides pel promotor.  
Cinqué. En data 3 d'agost de 2010, el Servei de Coordinació Territorial de la Direcció General d'Urbanisme, basant-se en les dades aportades en l'informe remés pel Servei Territorial, emet un informe en relació amb les seues competències de supervisió i coordinació, i a fi de la determinació dels criteris i les directrius de política urbanística i de sòl.  
  
Fonaments de dret  
Primer. Aquest expedient ha de resoldre's d'acord amb el que estableix la Llei 10/2004, de 9 de desembre, de la Generalitat, de sòl no urbanitzable (LSNU), completat amb les normes subsidiàries del municipi de Salinas, i la resta de legislació vigent en aquesta matèria d'urbanisme.  
Segon. La parcel·la sobre la qual es pretén la instal·lació de la residència canina s'ubica sobre terrenys classificats com a sòl no urbanitzable comú pel planejament municipal vigent.  
Tercer. La sol·licitud és emmarcable dins del supòsit establit en l'article 27.2.d de la LSNU, el qual fa referència a les activitats culturals,   
  
  
\* \* \* \* \*  
  
  
  
docents, assistencials, religioses i benèfiques, centres sanitaris i científics, i serveis funeraris i cementeris, quan a més de complir la normativa sectorial que específicament les regule, s'acredite suficientment, quant a les seues característiques concretes, la procedència del seu emplaçament aïllat i la impossibilitat d'ubicar-los en sòls amb qualificació urbanística idònia del municipi afectat.  
D'acord amb el que disposa l'article 27.3 de l'esmentat text legal, la parcel·la exigible per a aquestes actuacions serà com a mínim de mitja hectàrea, i ha de quedar el cinquanta per cent d'aquesta lliure de construcció o edificació i dedicat a l'ús agrari o forestal efectiu o, si és procedent, en el seu estat natural primitiu.  
En el supòsit que ens ocupa, la parcel·la sobre la qual es pretén emplaçar l'activitat té una superfície total de 15.180 m², i la superfície total que ha d'ocupar l'activitat és de 3.128,69 m², que és en tot cas inferior al 50% de la parcel·la.  
El planejament vigent per al municipi són les normes subsidiàries aprovades per la Comissió Territorial d'Urbanisme de data 7 d'abril de 1995 (BOP 14.07.1995), com també el Pla especial de protecció del paisatge i del medi natural del municipi de Salinas, aprovat per la Comissió Territorial d'Urbanisme de data 17 de novembre de 2005 (DOGV 24.08.2006).  
La relació entre els paràmetres del projecte i els permesos per la normativa urbanística municipal és la següent:  
  
  
S'aprecia la compatibilitat del que s'ha sol·licitat amb la normativa urbanística aplicable.  
Quant als serveis urbanístics proposats pel promotor, cal indicar el següent:  
- Accés rodat: es realitza a través d'un camí de terra, pel qual a 250 metres es troba un altre camí asfaltat. Des del camí asfaltat a 700 metres es troba la carretera CV-830.  
- Abastiment d'aigua potable: es realitzarà mitjançant connexió a la xarxa municipal d'aigua potable que discorre per camí públic.   
- Aigües residuals: les produïdes en les instal·lacions seran arreplegades per una depuradora soterrada. L'aigua tractada es destinarà al reg, mentre que els sòlids que s'acumulen es retiraran mitjançant camió cisterna d'empresa autoritzada.  
Residus sòlids procedents d'embalatges i recipients: es destinarà un poal de recollida que es portarà a contenidors municipals situats a 500 m de la parcel·la.  
Quart. En relació amb els articles 33.1 i 38.1 de la LSNU, tenint en compte el contingut del projecte urbanístic i dels informes sectorials que figuren en la instrucció del procediment, especialment el de l'Ajuntament de Salinas, cal realitzar les consideracions següents:  
  
- Valoració de l'activitat: es valora positivament l'activitat d'estada temporal de gossos basant-se en diversos punts de la memòria del projecte.  
- Necessitat d'emplaçament al sòl no urbanitzable: es justifica la implantació de l'activitat al sòl no urbanitzable, fonamentalment sobre la base de la impossibilitat física de l'activitat en un altre tipus de sòl. Els gossos necessiten un espai natural per a poder espaiar-se, pràcticament impossible d'aconseguir en sòl urbà per la proximitat dels habitatges. Desenvolupament de zones deprimides i millora laboral de la zona: aquesta activitat produirà llocs de treball i comportarà un benefici indirecte per a veterinaris de la comarca, subministradors de pinso, etc.  
  
- La racional utilització del territori: l'exercici d'aquesta activitat no produeix impacte sobre els serveis existents, ja que no afecta els vials existents ni s'ha de modificar cap xarxa, servei o dotació del territori. Proximitat de l'activitat a infraestructures existents: la parcel·la té accés per un camí de terra situat tan sols a 250 m d'un altre camí asfaltat.  
  
Cinqué. La tramitació de l'expedient ha sigut formalment correcta, atés que s'han complit les exigències procedimentals establides en l'article 37 de la LSNU. En aquest sentit, l'expedient va ser admés a tràmit amb data 22 de febrer de 2008. Es va realitzar el tràmit d'informació pública mitjançant anuncis apareguts en el Diari Oficial de la Comunitat Valenciana de 15 de maig de 2008 i en el tauler d'edictes de l'Ajuntament des del 12 de març de 2008 fins al 13 d'abril de 2008. Així mateix, s'ha realitzat el tràmit d'audiència amb notificació expressa als titulars de béns i drets afectats per l'actuació i titulars de les finques limítrofes.  
Sisé. Amb independència de l'anterior, també han de ser objecte de consideració els punts següents:  
a) Termini de vigència de l'ús i aprofitament (article 35 de la LSNU): el termini de vigència de l'ús i aprofitament atribuït per la declaració d'interés comunitari pot estimar-se en trenta anys, d'acord amb el que ha proposat l'Ajuntament.  
b) Cànon d'aprofitament urbanístic (article 34.2 LSNU): el cost de la transformació pot calcular-se de la manera següent:  
- Superfície ocupada per les edificacions, construccions i instal·lacions auxiliars de qualsevol tipus i urbanització (30 euros/m²):  
  
Zona d'ensinistrament i boxs 1.700,00 m²  
Habitatge 139,34 m²  
Oficina 25,35 m²  
Nau 138,00 m²  
Total 2.002,69 m² x 30 euros/ m²=  
 20.080,70 euros   
  
- Superfície del viari intern i aparcament sense asfaltar ni pavimentar (7 euros/m²):  
  
Pàrquing 456,00 m²  
Camí 670,00 m²  
Total 1.126,00 m² x 7 euros/m²= 7882,00 euros  
Total cànon: 60.080,70 euros + 7.882,00 euros = 67.962,70 euros  
  
Seté. La totalitat dels organismes les competències sectorials dels quals poden veure's afectades per l'actuació han emés informes favorables amb les observacions, si escau oportunes, que han de ser tingudes en compte en el moment de la concessió de la preceptiva llicència d'obres.  
Vuité. De conformitat amb el que disposa l'article 37 de la LSNU, en relació amb l'article 6.e del Decret 162/2007, de 21 de setembre, del Consell, pel qual s'aprova el Reglament dels òrgans territorials i urbanístics de la Generalitat, la competència per a la declaració d'interés comunitari amb la consegüent atribució d'usos i aprofitaments correspon al conseller de Medi Ambient, Aigua, Urbanisme i Habitatge.  
  
Vistos els preceptes legals esmentats i la resta de general i pertinent aplicació en matèria d'urbanisme, resolc:  
  
Primer  
Declarar d'interés comunitari la sol·licitud formulada per Gerardo Fernández Osa, relativa a la instal·lació d'una residència canina en sòl no urbanitzable del terme municipal de Salinas, polígon 8, parcel·la 17, de conformitat amb la documentació tècnica presentada i d'acord amb les característiques i condicions següents:  
a) Ús: instal·lació d'una residència canina.  
b) Aprofitament: superfície de la parcel·la: 15.180 m²; superfície construïda: 302,69 m²sostre; superfície ocupada de les edificacions: 302,69 m²; ocupació de l'edificació: 1,99%; superfície ocupada per l'activitat: 3.128,69 m²; ocupació de l'activitat: 20,61%; coeficient d'edificabilitat: 0,0199 m²sostre/m²sòl; nombre màxim de plantes: 1; alçària màxima: < 7m; distancia als límits: 10 m i distancia a vials: > 10 m.  
c) Termini de vigència: trenta anys, comptadors des del moment en què es puga iniciar l'activitat, en haver obtingut la totalitat d'autoritzacions i llicències que siguen imprescindibles.  
d) Cànon: seixanta-set mil nou-cents seixanta-dos euros amb setanta cèntims (67.962,70 euros).  
  
Segon  
L'execució de les construccions i instal·lacions necessàries per a la implantació de l'ús autoritzat, descrit en l'apartat anterior, ha d'observar el compliment de les condicions següents:  
a) Obtenir, prèviament a l'execució de l'actuació objecte de l'expedient, la llicència urbanística municipal i les altres llicències, autoritzacions o permisos necessaris per al lícit exercici de les activitats que s'han de desenvolupar.  
b) Complir totes i cada una de les condicions que figuren en els distints informes emesos que consten en l'expedient, i en especial:  
  
- Secció de Qualitat Ambiental, Direcció Territorial de la llavors Conselleria de Territori i Habitatge: en data 5 de setembre de 2005, amb el tenor literal següent:  
"L'opció que es proposa per a l'abastiment d'aigua de consum humà mitjançant la connexió a la xarxa general d'abastiment de la localitat es considera acceptable, sempre que l'aigua distribuïda complisca el que estipula l'article 10.2 del Reial Decret 140/2003.  
Els residus sòlids urbans produïts els ha de retirar el servei municipal de recollida de residus, o empresa gestora autoritzada, en les condicions que establisca la normativa municipal.  
Quant a la producció de residus sanitaris, procedents del servei veterinari, s'ha de tenir en compte les obligacions establides en el Decret 240/1994, de 22 de novembre, del Govern Valencià, pel qual s'aprova el Reglament regulador de la gestió dels residus sanitaris. En particular els residus sanitaris perillosos han de ser entregats a gestor autoritzat, i ha de sol·licitar la inscripció en el Registre d'Establiments, Centres i Serveis Sanitaris i Veterinaris de la Comunitat Valenciana.  
  
L'abocament o la reutilització de l'aigua residual tractada, procedent del sistema de tractament proposat, mitjançant una depuradora biològica, ha de tenir l'autorització de l'organisme de conca."  
- Divisió de Carreteres de la Conselleria d'Infraestructures i Transport: en data 2 de març de 2006 emet informe en sentit favorable, en el qual s'indica que el promotor ha de senyalitzar l'accés a la seua activitat segons el plànol de planta aportat, per tant, en el seu moment ha de demanar l'autorització al Servei Territorial de Carreteres d'Alacant.  
c) Inscriure en el Registre de la Propietat la vinculació del terreny als usos autoritzats, amb els altres compromisos i condicions establits en la llei i en la resolució, que inclouen el pagament del corresponent cànon urbanístic pel termini establit en mantenir la part de parcel·la en què no s'ha realitzat l'atribució d'aprofitament urbanístic dedicada a l'ús agrari o forestal efectiu o, si és el cas, en el seu estat natural primitiu i cessament de l'ús i aprofitament amb demolició de les construccions (si és procedent), desmantellament de la instal·lació i reposició dels terrenys a l'estat anterior en expirar el termini de vigència de la declaració, i aportar davant de l'Ajuntament de Salinas i el Servei Territorial d'Alacant de la Conselleria de Medi Ambient, Aigua, Urbanisme i Habitatge la documentació acreditativa d'haver realitzat la preceptiva inscripció registral.  
d) Presentar davant de l'Ajuntament l'estudi d'integració paisatgística i obtenir-ne pronunciament favorable, basant-se en el que disposen els articles 48.4, 52 (contingut) i 58.2 del Decret 120/2006, d'11 d'agost, del Consell, pel qual s'aprova el Reglament de paisatge de la Comunitat Valenciana.  
e) Complir el termini de restauració proposat o, si és procedent, el que disposa l'article 462.2 del Decret 67/2006, de 19 de maig, del Consell, pel qual s'aprova el Reglament d'ordenació i gestió territorial i urbanístic (ROGTU).  
En la tramitació de les corresponents llicències urbanístiques, l'Ajuntament ha de verificar el compliment de les condicions imposades.  
  
Tercer  
La declaració d'interés comunitari s'entendrà caducada si en el termini de sis mesos comptadors des de la notificació no se sol·licita la preceptiva llicència municipal urbanística, en els termes que preveu la legislació urbanística, i s'inscriu en el registre de la propietat corresponent.  
Contra aquesta resolució, que posa fi a la via administrativa, es pot interposar recurs potestatiu de reposició davant del conseller de Medi Ambient, Aigua, Urbanisme i Habitatge en el termini d'un mes comptador des de l'endemà de la notificació, d'acord amb el que estableixen els articles 116.1 i 117.1 de la Llei 4/1999, de modificació de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú; o bé, recurs contenciós administratiu davant de la Sala Contenciosa del Tribunal Superior de Justícia de la Comunitat Valenciana en el termini de dos mesos comptadors des de l'endemà de la notificació, de conformitat amb el que disposa l'article 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa."  
  
Aquesta notificació és transcripció exacta de la resolució original que consta en l'expedient.»  
  
València, 5 d'abril de 2011.- El director general d'Urbanisme: Juan Giner Corell.